Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 9/1999. (VIII. 18.) KöM rendelethez
Paragraph Index: 111

1. A foglalkozás gyakorlása során előforduló legfontosabb feladatcsoportok: — az üzem környezetvédelmi állapotának feltárása, környezetvédelmi adatbázis létrehozása, — környezetvédelmi feladattervek (munkaprogramok) összeállítása, a végrehajtás vezetése és szervezése, — a környezetvédelmi célberendezések karbantartásának megszervezése, — az ellenőrző mérőműszerek üzemeltetése és karbantartásának szervezése, — az ellenőrző vizsgálatok adatainak rendszerezése, elemzése és nyilvántartása, szükség esetén javaslattétel a technológia korszerűsítésére, a szennyezőanyag csökkentése és a vízfelhasználás ésszerűsítése érdekében, — az üzemi technológiai folyamatok figyelemmel kísérése a vízhasználat és a szennyezőanyag kibocsátás szempontjából, — a rendszeres és időszakos környezetvédelmi ellenőrző mintavételek és mérések megszervezése vagy önálló elvégzése és dokumentálása, — a víz, szennyvíz, levegő szennyezettségét csökkentő kezelő, tisztító és a hulladék gyűjtését, ártalmatlanítását biztosító berendezések működésének ellenőrzése, — a gyártástechnológia részét képező egyéb szennyezőanyag-csökkentő berendezések működésének, állapotának, a kibocsátási határértékek betartásának ellenőrzése, — adatszolgáltatás és beszámolók készítése, az üzem vezetőségének és dolgozóinak tájékoztatása, figyelemfelkeltés az üzemmenet környezeti szempontból kritikus pontjaira, — kárelhárítási tervek készítése, vagy készíttetése, — vízügyi és környezetvédelmi hatósági engedélyeztetési eljárások anyagának az üzemen belüli előkészítése, — kapcsolattartás a hatóságokkal, jelentések készítése, engedélyezési eljárások ügyintézése, részvétel a hatósági ellenőrzési bejárásokon, — részvétel az üzemvitelhez kapcsolódó környezetvédelmi előírások és „belső” szabályok kialakításában, — az üzemen belüli környezetvédelmi oktatás megszervezése, — a környezet- és természetvédelmi előírások betartásának ellenőrzése.

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes